

Αρκαλοχώρι, 07/ 02 /2025

Προς: ΜΜΕ

**ΔΕΛΤΙΟ ΤΥΠΟΥ**

**Εσπερίδα με θέμα: "Ενδοσχολική Βία και Εκφοβισμός: Αναγνώριση και Αντιμετώπιση"- Την Τετάρτη 12 Φεβρουαρίου στο Εκθεσιακό Κέντρο Αρκαλοχωρίου**

O Σύλλογος Διδασκόντων του Γυμνασίου Αρκαλοχωρίου και o Σύλλογος Γονέων και Κηδεμόνων του Γυμνασίου Αρκαλοχωρίου, υπό την Αιγίδα του Δήμου Μινώα Πεδιάδας και του Οργανισμού «Το Χαμόγελο του Παιδιού», διοργανώνουν εσπερίδα με θέμα: **"Ενδοσχολική Βία και Εκφοβισμός: Αναγνώριση και Αντιμετώπιση",** την **Τετάρτη 12/02/2025** από τις **18.00-20.00** στο **Εκθεσιακό Κέντρο Αρκαλοχωρίου**.

**Περιγραφή:**

«Μαμά να τον χτυπήσω κι εγώ;», «Δεν αντέχω άλλο μπαμπά, δεν θέλω να ξαναπάω σχολείο», δύσκολες φράσεις ειδικά όταν σχετίζονται με συμπεριφορά άλλων παιδιών απέναντι στο παιδί μας. Τι μπορείς να απαντήσεις; Πως θέτουμε όρια στα παιδιά μας;

Σε αυτές τις ερωτήσεις θα προσπαθήσει να απαντήσει η ψυχολόγος Φωτεινή Παπαδάτου από τον Οργανισμό «Το Χαμόγελο του Παιδιού».

Η εκδήλωση απευθύνεται σε όλους τους γονείς και κηδεμόνες του Γυμνασίου Αρκαλοχωρίου αλλά και στους γονείς άλλων σχολείων του Δήμου, οι οποίοι ενδιαφέρονται να ακούσουν ενδιαφέρουσες πληροφορίες για το κοινωνικό αυτό φαινόμενο που απασχολεί εκπαιδευτικούς, μαθητές αλλά και την ευρύτερη κοινωνία.